tartuNLP/wikipedia-smugri-20251201 huggingface dataset:
Heinrich Albertz

Heinrich Albertz (22. tammikuuta 1915 Breslau – 18. toukokuuta 1993 Bremen) oli saksalainen pappi ja sosiaalidemokraattinen poliitikko, joka toimi Länsi-Berliinin pormestarina vuosina 1966–1967. Tätä ennen hän oli Ala-Saksin maapäivien jäsen 1947–1955. Albertz erosi pormestarin virasta Benno Ohnesorgin kuolemaa seuranneiden mielenosoitusten vuoksi. Myöhemmin hän toimi jälleen pappina. Vuonna 1975 hän oli saattajana lentokoneessa, joka kuljetti Etelä-Jemeniin vankilasta vapautettuja saksalaisia äärivasemmistolaisia terroristeja. Vastineeksi terroristit vapauttivat kaappaamansa CDU-poliitikon Peter Lorenzin.
Etiopian edustajainhuone

Etiopian edustajainhuone (, , , , , ) on Etiopian kaksikamarisen parlamentin alahuone. Siinä on vuoden 1994 perustuslain mukaan 547 edustajaa, jotka valitaan suorilla vaaleilla viideksi vuodeksi. Edustajainhuone ja ylähuone eli liittoneuvosto valitsevat yhdessä presidentin kuuden vuoden välein.
Historia.
Edustajainhuoneen hallitseva puolue oli pitkään EPRDF. Oppositio oli hajanainen ja boikotoi toistuvasti vaaleja. Vuoden 2005 vaaleissa oppositio julistautui voittajaksi ja syytti EPRDF-puoluetta vaalivilpistä, mitä seurasivat laajat mielenosoitukset ja yhteenotot. Tämän jälkeen EPRDF kiristi entisestään otetta vallasta ja muun muassa sääti lehdistönvapautta rajoittavia lakeja.
Vuoden 2010 vaaleissa puolue sai yhdessä liittolaistensa kanssa kahta lukuunottamatta kaikki paikat edustajainhuoneessa, ja vuoden 2015 vaaleissa se sai 500 paikkaa loppujen mennessä liittolaisille. Seuraavana vuonna maahan julistettiin poikkeustila puhjenneiden etnisten konfliktien takia, jotka olivat vaatineet satoja uhreja. Huhtikuussa 2018 uudeksi pääministeriksi nousi Abiy Ahmed. Hän muun muassa solmi rauhansopimuksen Eritrean kanssa ja poisti kapinallisjärjestöiltä terroristiluokituksia. Kuitenkin Ahmedin kaudella etniset konfliktit ja separatismi ovat kärjistyneet. Syksyllä 2019 EFRPD-puolue hajosi. Kevään 2020 vaaleja lykättiin koronapandemian vuoksi. Kesällä 2021 järjestetyissä vaaleissa Ahmedin uusi Vaurauspuolue sai suuren enemmistön. Osa oppositiopuolueista boikotoi vaaleja. Afrikan unionin vaalitarkkailijat pitivät vaaleja kuitenkin uskottavina. Kaikilla alueilla vaaleja ei voitu turvallisuussyistä järjestää, joten 122 paikkaa jäi täyttämättä.
Vaalitapa.
Edustajainhuoneen jäsenet valitaan enemmistövaalitavalla. Kaksikymmentä paikkaa on varattu tietyille vähemmistöille. Äänioikeus- ja vaalikelpoisuusikäraja on 18 vuotta. Äänestyspakkoa ei ole.
Työskentely.
Etiopian parlamentissa kaikki lainsäädäntövalta on edustajainhuoneella. Säännöllisiä täysistuntoja järjestetään helmikuusta kesäkuuhun ja lokakuusta joulukuuhun. Pysyviä valiokuntia on 11. Säädetyt lait menevät presidentin vahvistettavaksi. Jos hän ei vahvista niitä 15 vuorokauden kuluessa, ne voidaan saattaa voimaan ilman hänen vahvistustaan.
Etiopian hallituksen on nautittava edustajainhuoneen luottamusta.
John Ekberg

John "Jonka" Lauri Ekberg (23. marraskuuta 1889 Helsinki – 8. lokakuuta 1973) oli suomalainen tenorilaulaja ja vakuutusjohtaja. 
John Ekbergin vanhemmat olivat yliopiston vahtimestari Otto Leander Ekberg ja Aina (Anna)
Maria Kiif. Hän pääsi ylioppilaaksi 1907 (Nya svenska läroverket i Helsingfors) ja työskenteli sitten Suomen Pankissa Helsingissä ja opiskeli Helsingin yliopistossa. Vuodesta 1910 hän oli työssä keskinäisen vakuutusyhtiö Sammon agentuurissa Helsingissä. Vuonna 1916 hänestä tuli yksi agentuurin omistajista ja vuonna 1920 agentuuri laajeni myös vakuutusyhtiö Verdandin edustajaksi. Kun molemmat vakuutusyhtiöt ottivat 1936 agentuurit hallintaansa Ekberg jatkoi agentuurin johtajana ja hänet valittiin myös Verdandin hallitukseen. Ekberg oli hallituksen jäsenenä useissa kiinteistöyhtiöissä ja kuului C. E. Lindgrenin perillisten harja- ja pensselitehtaan johtoon. Ekberg oli nuorena Akademiska sångföreningenin jäsenenä ja hän opiskeli laulua oopperalaulaja Hjalmar Freyn johdolla. Hän harjoitti myöhemmin lauluopintoja Suomessa Ida Ekmanin johdolla sekä Italiassa maestro Vanzon johdolla. Ekberg oli solistina Muntra Musikanter-kuoron, Akademiska sångföreningenin ja ruotsalaisen oratoriokuoron konserteissa sekä Suomessa että ulkomailla. Ekberg piti myös omia konserttejaan.
Ekberg teki vuosina 1913 ja 1929 31 levytystä suomen ja ruotsin kielillä, osan niistä yhdessä Edvin Bäckmanin kanssa.
John Ekberg oli naimisissa vuodesta 1916 Aina Evgeline Franziska Lindgrenin kanssa.
Terttu Katila

Marja-Terttu Helena Katila (s. 29. toukokuuta 1949 Riihimäki) on suomalainen eläinlääkäri ja kotieläinten lisääntymistieteen emeritaprofessori.
Katila syntyi maanviljelijä Kalervo August Katilan ja emäntä Aura Helena Vatsian perheeseen. Hän tuli ylioppilaaksi Riihimäen tyttölyseosta 1968 ja valmistui Eläinlääketieteellisestä korkeakoulusta eläinlääketieteen lisensiaatiksi 1974 ja väitteli siellä eläinlääketieteen tohtoriksi 1988. Elintarvikehygeenikoksi Katila tuli 1976 ja sai lisääntymistieteen erikoislääkärin pätevyyden 1988. Hän suoritti myös Master of Science -tutkinnon Illinoisin yliopistossa 1983. 
Katila oli Posion kunnaneläinlääkäri 1974–1977 ja Eläinlääketieteellisessä korkeakoulussa vs. assistentti 1978–1980, yliassistentti 1980–1989 ja apulaisprofessori 1989–1995. Korkeakoulun tultua liitetyksi Helsingin yliopistoon 1995 Katila oli siellä eläinlääketieteen vs. professori 1995–1997 ja sitten vakinainen professori. Hän toimi myös eläinlääketieteen ambulatorisen klinikan esihenkilönä 1983–1995 ja Saaren yksikön johtajana 1996–2006 sekä johtajana tuotantoeläinlääketieteen laitoksella vuodesta 2007. Katilalla on lisäksi ollut useita kotimaisia ja kansainvälisiä asiantuntija- ja luottamustehtäviä.
Tournedos

Tournedos on korkea pihvi, joka mahdollisesti kääritään lihasiivujen sisään. Se valmistetaan yleensä naudanlihasta. Naudan lihaa käytettäessä käytetään pippuroitua fileetä, sisäfileetä tai pihvifileetä, jolloin lisäksi saatetaan käyttää pekonia. Tournedokseen voidaan käyttää myös karitsan sisäfileetä ja kinkkua. Se sopii syötäväksi muun muassa muhennosruokien kanssa. Tournedospihviä tarjotaan joskus Rossinin tapaan, jolloin sen päälle laitetaan pala hanhenmaksaa, tryffelilastuja ja madeirakastiketta.
Syväoro

Syväoro () on maaseututaajama ("posjolok") Karjalan tasavallan Lahdenpohjan piirin Elisenvaaran kunnassa Venäjällä. Se sijaitsee Suomen ja Venäjän rajalla, Parikkalan raja-aseman lähellä. Matkaa Elisenvaaraan on noin 11 kilometriä.
Vuonna 2013 Syväorossa ei ollut yhtään pysyvää asukasta.
Nimi.
Paikannimen kansanomainen muoto on ollut "Syväorko", jossa "orko" (gen. "oron") tarkoittaa ’notkoa’. Muoto "Syväoro" on tullut käyttöön, kun rautatieasema perustettiin sillä nimellä. 1910-luvun postileimoissa ennen Suomen itsenäistymistä nimestä on käytetty venäjäksi muotoa "Сювеоро" ("Sjuveoro").
Historiaa.
Ennen talvi- ja jatkosotaa Syväoro oli osa Suomen Parikkalan kuntaa ja sijaitsi Savonlinnan rataan kuuluvan Parikkala–Elisenvaara-radan varrella. Syväoron rautatieasema perustettiin marraskuussa 1906. Asemanseudulla on toiminut kansakoulu ja osuuskauppa. Sotien jälkeen vuonna 1945 avattiin Parikkalan raja-asema, alun perin Suomen sotakorvauksia varten. Rajan ylittävä rautatieyhteys katkaistiin vuonna 1958.
Elisenvaaran ja Syväoron välisellä rataosuudella ei ole nykyisin liikennettä.
Angharad James-Turner

Angharad Jane James-Turner (o.s. James, s. 1. kesäkuuta 1994 Haverfordwest) on walesilainen jalkapalloilija, pelipaikaltaan keskikenttäpelaaja. Hän on pituudeltaan 170-senttimetrinen. Hän on vuoden 2024 alusta edustanut yhdysvaltalaista NWSL-seuraa Seattle Reigniä.
James-Turner on aiemmin pelannut Yhdysvalloissa North Carolina Couragen ja Orlando Priden joukkueissa. Englannissa hänen seurojaan ovat olleet Bristol City, Notts County, Yeovil Town, Everton, Reading ja viimeksi kausilla 2022–2024 Tottenham Hotspur.
James-Turner on pelannut Walesin alle 17- ja alle 19-vuotiaiden maajoukkueissa. Hän on pelannut Walesin naisten maajoukkueessa yli sata maaottelua. Hän on EM-kilpailuissa 2025 Walesin joukkueen kapteeni.
Angharad James avioitui kesäkuussa 2023 englantilaisjalkapalloilija Amy Turnerin kanssa, ja he ottivat yhteiseksi sukunimekseen James-Turner.
Jess Fishlock

Jessica Anne Fishlock (s. 14. tammikuuta 1987 Cardiff) on walesilainen jalkapalloilija, pelipaikaltaan keskikenttäpelaaja. Hän on pituudeltaan 158-senttimetrinen. Hän on vuoden 2013 helmikuusta alkaen edustanut yhdysvaltalaista NWSL-seuraa Seattle Reigniä mutta on sen jälkeenkin pelannut paljon lainasopimuksilla myös Euroopassa ja Australiassa.
Fishlock edusti ennen Yhdysvaltoihin lähtöään Walesissä Gwalia Unitedia, Englannissa Bristol Cityä, Alankomaissa AZ Alkmaaria ja Australiassa Melbourne Victorya. Siirryttyään Seattleen hän on pelannut lainasopimuksilla skotlantilaisseura Dundee Unitedissa, Australian Melbourne Victoryssa, saksalaisessa 1. FFC Frankfurtissa, jossa hän voitti Mestarien liigan vuonna 2015, ranskalaisessa Olympique Lyonnais'ssa, jossa hän voitti Mestarien liigan vuonna 2019, ja englantilaisessa Readingissä.
Fishlock pelasi Walesin alle 19-vuotiaiden maajoukkueessa. Hän on pelannut Walesin naisten maajoukkueessa eniten maaotteluita ja on myös eniten maaottelumaaleja tehnyt walesiläinen. Hän kuuluu Walesin joukkueeseen EM-kilpailuissa 2025.
Fishlock avioitui joulukuussa 2023 yhdysvaltalaisjalkapalloilija Tziarra Kingin kanssa.
Hjalmar Grönblom

Frans Hjalmar Grönblom (9. lokakuuta 1862 Turku – 30. kesäkuuta 1935 Tampere) oli suomalainen pankinjohtaja ja teollisuusmies.
Grönblom kävi Turun teknillisen reaalikoulun ja jatkoi sitten opintojaan Saksassa, Itävallassa ja Sveitsissä. Tampereelle Grönblom muutti vuonna 1885 ja oli aikoinaan siellä huomattava teollisuusmies. Aluksi hän perusti Tampereelle kotimaisten teollisuustuotteiden tukkuliikkeen ja sen jälkeen useita teollisuusyrityksiä, muun muassa Tampereen Pussi- ja Kirjekotelotehtaan, Tampereen Mallastehtaan,Järvensivun tiilitehtaan, Tampereen Trikootehdas Oy:n ja Ison Oluttehtaan sekä myöhemmin Oy Pyynikin. Oy Pyynikkiin yhdistyivät sittemmin kaikki Tampereen panimot. Grönblom oli Oy Pyynikin toimitusjohtajana 1904–1918. Vuonna 1904 Grönblom oli myös mukana perustamassa Oy Suomen Trikootehdasta, jonka johtokunnan puheenjohtajana hän oli vuoteen 1916 saakka. Vuosina 1896–1926 Grönblom oli Vaasan Osake-Pankin Tampereen konttorin esimiehenä ja kuolemaansa saakka hän kuului useiden yhtiöiden johtokuntiin, hän oli muun muassa Kone &amp; Terä Oy:n johtokunnan puheenjohtajana ja Tampereen Konetehtaan, Oy Gestrin &amp; Grönblomin, Ab Tammerfors Nyheterin ja Oy Tampereen Sateenvarjo- ja Keppitehtaan johtokuntien jäsenenä. 
Grönblom kuului Tampereen Kauppaseuran perustajajäseniin ja hän oli seuran kunniajäsen. Hän kuului Tampereen Taideyhdistyksen ja Tampereen Ukkokotiyhdistyksen perustajiin ja oli Tampereen kaupunginvaltuuston sekä useiden lauta- ja toimikuntien jäsenenä. Grönblom oli myös Tammerfors Konversationsklubb-nimisen kerhon monivuotinen puheenjohtaja.
Hjalmar Grönblom oli naimisissa Hilma Fagerlundin kanssa. Heidän poikansa oli tehtailija ja hyönteistieteilijä Thorwald Grönblom.
Borgin asteikko

Borgin asteikko eli RPE-asteikko (), on asteikko, jonka avulla arvioidaan koettua rasittavuutta liikuntasuorituksen aikana. Se on 6–20 -portainen asteikko, jossa 6 tarkoittaa täysin levollista tilaa ja 20 täyttä uupumusta. Asteikkoa käytetään arvioimaan harjoituksen intensiteettiä ja sen avulla voi säätää harjoittelun tehoa. Borgin asteikko perustuu subjektiiviseen arvioon, eli siihen, miltä harjoittelu tuntuu omasta näkökulmasta.
Asteikko.
RPE-asteikko kehitettiin 1960-luvulla ruotsalaisen tutkijan Gunnar Borgin toimesta. Siinä on kaksi versiota: alkuperäinen Borgin asteikko (6–20) ja muokattu CR10-asteikko (0–10). Näitä käytetään eri tilanteissa; alkuperäinen soveltuu erityisesti sydän- ja verenkiertoelimistön rasituksen arviointiin, kun taas muokattu asteikko sopii esimerkiksi lihaskuntoharjoitteluun. Borgin alkuperäinen asteikko korreloi hyvin sykkeen kanssa, jolloin esimerkiksi arvo 13 vastaa noin 130 lyöntiä minuutissa. Tätä käytetään erityisesti kestävyysliikunnassa. Yksinkertaistettu 0–10 asteikko puolestaan soveltuu hyvin lihaskuntoharjoitteluun, koska se yhdistyy helposti toistojen määrään ennen uupumusta. Esimerkiksi RPE 8 tarkoittaa, että harjoittelijalla olisi vielä noin kaksi toistoa varaa ennen väsymystä.
RPE-arviointiin vaikuttavat muun muassa hengitystiheys, sydämen syke, lihasten väsymys ja hikoilu. Asteikko on hyödyllinen erityisesti henkilöille, joilla on sydän- tai hengityselinsairauksia, tai jotka käyttävät lääkkeitä, jotka vaikuttavat sykkeeseen. Myös aloittelijat, urheilijat ja kuntoutujat voivat hyötyä sen käytöstä.
Vaikka RPE perustuu omaan kokemukseen, se antaa usein melko tarkan kuvan fyysisestä kuormituksesta. Sen avulla voidaan arvioida, onko harjoitus oikealla tehotasolla, vai tuleeko sitä lisätä tai keventää tavoitteiden ja kehon tuntemusten mukaan. Terveydenhuollon ammattilaiset käyttävät asteikkoa myös sydän- ja keuhkosairauksien arvioinnissa esimerkiksi rasitustestien yhteydessä.
Vinoř

Vinoř tai Praha-Vinoř on kaupunginosa ja entinen kylä Tšekin pääkaupungissa Prahassa. Vuonna 2021 siellä asui 4 528 henkilöä.
Maantiede.
Vinoř sijaitsee Prahan koillisrajalla Vinořský-puron varrella. Sen rakennuskanta on maaseutumaista, mutta historiallisen keskuksen ulkopuolelle on viime aikoina rakennettu omakotitaloalueita. Vinořissa sijaitsee myös esikaupunkihuviloita.
Historia.
Vinořin alueelta on löydetty noin 7 000 vuotta vanha ympyräkaivanto, jonka ympärysmitta on 55 metriä. 900-luvun puolivälissä tänne rakennettiin linnavuori Přemyslidien pääkaupunki Prahan suojelemiseksi. Se katosi 1100-luvulla, minkä jälkeen sen paikalla sijaisti maatila ja fasaanien aitaus.
Ensimmäinen kirjallinen maininta Vinořista on vuodelta 1088 kun Böömin kuningas Vratislav II lahjoitti sen maat Vyšehradin tuomiokapitulille. Kylän kehityssuunta on usein vienyt poispäin Prahan keskustasta niitä erottavien laajojen peltojen takia, ja Vinoř onkin ollut läheisemmässä yhteydessä sen naapurikylien kanssa.
Kylän barokkityylinen kirkko rakennettiin samalla paikalla sijainneen romaanisen kirkon paikalle vuosina 1727–1728.
Vinoř liitettiin osaksi Prahaa sen viimeisimmän laajennuksen yhteydessä vuonna 1974.
Owen Matthews

Owen Matthews (s. 1971) on brittiläinen historioitsija, toimittaja ja kirjailija. 
Matthews opiskeli uuden ajan historiaa Oxfordin yliopistossa ja aloitti sitten uran toimittajana Bosniassa. Hänestä tuli "Newsweekin" Moskovan-kirjeenvaihtaja vuonna 1997. Matthews on sittemmin työskennellyt "Newsweekin" palveluksessa myös Istanbulissa. Hän on kirjoittanut myös "The Moscow Timesiin", "The Timesiin", "The Spectatoriin" ja "The Independentiin". Matthews on raportoinut sodista ja konflikteista Bosniassa, Libanonissa, Afganistanissa, Tšetšeniassa, Irakissa ja Ukrainassa. Matthewsin ensimmäinen kirja "Stalin’s Children" (2008) käännettiin 28 kielelle. Se oli ehdolla Guardianin esikoiskirjapalkinnon, ulkomaisen kirjan Médicis-palkinnon ja Orwell-palkinnon saajaksi. Teos valittiin yhdeksi vuoden kirjoista "The Sunday Timesissa", "The Sunday Telegraphissa" ja "The Spectatorissa".
Kesäkuussa 2023 Matthews sai Pushkin House Book Prizen kirjasta "Overreach: The Inside Story of Putin’s War Against Ukraine". Hänen teoksiinsa kuuluvat myös muiden muassa "An Impeccable Spy" sekä "Black Sun" -trilogia, jonka osat ovat "Black Sun", "Red Traitor" ja "White Fox". Matthewsin isä oli Venäjä-tutkija Mervyn Matthews.
8. kaupunginosa (Vaasa)

8. kaupunginosa on yksi Vaasan keskustassa sijaitsevista, asemakaavassa määritellyistä numeroidusta kaupunginosista. Sen erottaa yhdeksännestä kaupunginosasta eli Hietalahdesta Korsholmanpuistikko. Kaupunginosan pohjoisrajana on Vaasanpuistikko, lännessä se rajautuu Kauppapuistikkoon ja idässä Ratakatuun.
Kaupungin tilastollisessa osa-aluejaossa 8. kaupunginosan alue muodostaa rajoiltaan vastaavan Keskusta 8 () nimisen pienalueen Keskustan suuralueella.
8. kaupunginosa on määritelty maakunnallisesti arvokkaaksi alueeksi. Kaupunginosan pohjoisimmat torin lähistöllä olevat korttelit, joissa myös kaupunginteatteri ja kauppahalli sijaitsevat, ovat osa Vaasan ydinkeskustaa.
Historia.
Carl Axel Setterberg laati Vaasan palon jälkeen uuden Vaasa asemakaavan, joka tuli sijoittumaan Klemetinniemelle. Tämä alue jaettiin puistikoiden avulla kymmeneen kaupunginosaan. Setterbergin asemakaavassa 8. kaupunginosa jakautui kahdeksaan kortteliin, joissa jokaisessa oli kahdeksan tonttia, yhteensä 64 kappaletta. Näistä tonteista puolet eli 32 oli varattu vähävaraisille. Korttelit olivat muusta kaupungista poiketen itä-länsisuuntaisia. Myöskään palokatuja ei ollut. Tontit olivat pieniä ja niille sai rakentaa välittämättä rakennusmääräyksistä. Tätä aluetta alettiin kutsua nimellä Kapsäkki.
Kapsäkin rakennukset olivat vähävaraisille tyypillisiä kamarin ja eteisen sisältäviä pieniä niin kutsuttuja moramökkejä. Sama rakennustyyppi oli yleinen muun muassa Pietarsaaren Skatanilla. Tästä tyylistä on säilynyt nykypäivään yhtenäinen korttelialue, joka rajautuu Asemakatuun, Korsholmanpuistikkoon, Klemetinkatuun ja Ajurinkatuun. 1890-luvun ja 1900-luvun taitteessa alueelle rakennettiin puujugendia edustavia vuokra-asuntoja sisältäviä rakennuksia. 2000-luvun aikana korttelin rakennuksia on saneerattu ja aluetta täydennetty ympäristöön sopivilla rakennuksilla.
Rakennuskanta.
Kapsäkin talot ovat kaupunginosan vanhimpia. Asemakadun länsipuolella taloja on sekalaisesti 1930- 1950- ja 1960-luvuilta. Korkeaa kerrostalorakentamista on erityisesti Vaasanpuistikon ja Kauppapuistikon varsilla. Klemetinkadun itäpuolen julkiset rakennukset kuten oikeustalo ja poliisiasema ovat 1990- ja 2000-luvuilta.
Kadut.
Kaupunginosan läpi kulkevat pohjois-eteläsuuntaisesti Klemetinkatu, Asemakatu ja Pitkäkatu. Länsi-itäsuuntaisesti merkittävin on Rauhankatu. Ainoat kolme palokatua sijaitsevat kaupunginosan pohjoisimmissa kortteleissa, jotka ovat nimiltään Teatterinkuja, Kauppahallinkuja ja Kirjailijankuja.
Väestö.
Kaupunginosa on toiseksi väkirikkain Keskustan suuralueen kaupunginosista heti 9. kaupunginosan eli Hietalahden itäosan jälkeen. Alueen asukasluku oli 2 498 vuonna 2015. Samana vuonna kaupunginosan asukkaista äidinkielenään suomea puhui 64,8 %, ruotsia 21,6 % ja muita kieliä 13,6 %. Opiskelijoiden osuus alueen työvoimasta oli 26,0 % vuonna 2013. Samana vuonna työttömien osuus oli Keskustan alueista suurin, 12,5 %.
Bosanska Krajina

Bosanska Krajina on historiallinen alue Bosnia ja Hertsegovinan luoteisosissa. Alue käsittää seudun Vrbas-, Una- ja Savajokien ympärillä. Alueella sijaitsevia kaupunkeja ovat esimerkiksi Banja Luka ja Bihać. Alueen historiaa on leimannut sodankäynti ja alueen asema etulinjassa Osmanien valtakunnan ja euroopplaisten valtojen kuten Habsburgien välissä. 
Maantiede.
Bosanska Krajina käsittää Vrbas-, Una- ja Savajokien ympäröimän alueen Bosnian luoteisosissa. Hallinnollisesti suurin osa alueesta kuuluu Bosnia-Hertsegovinan Serbitasavaltaan. Länsiosa kuuluu Bosnia-Hertsegovinan federaation Una-Sanan kantoniin. Bosanska Krajinassa sijaitsevia kaupunkikeskuksia ovat esimerkiksi Banja Luka, Jajce ja Bihać. Bosanska Krajinssa sijaitsee huomattavia vesi-, metsä- ja mineraalivarantoja.
Historia.
Nimi Bosanska Krajina tuli yleiseen käyttöön kun Itävalta-Unkari miehitti alueen vuonna 1878. Aikaisemmin siihen viitattiin "turkkilaisena Kroatiana".
Sodankänti on ollut alueen leimallinen historiallinen piirre, joka on muovannut seudun kulttuuria ja yhteiskuntaa. Bosanska Krajina kuului Kroatian kuningaskuntaan ja Osmanien valtakunta alkoi levittäytyä seudulle 1500-luvulta alkaen. Kun Jajce kukistui vuonna 1527 osmanien vastaiseksi keskukseksi muodostui Bihać. Myöhemmin osmanien taistelessa Habsburgeja vastaan solmittiin kaksi rauhaa vuosina 1606 ja 1625. Tuolloin osmanien ja habsburgien rajaksi muodostui Unajoki. Sodankäynti jatkui ja osmanit valtasivat myöhemmin useita hylättyjä linnoituksia Unajoen länsipuolelta. Vuonna 1791 valtakuntien rajaksi oli muodostunut suurin piirtein nykyinen Bosnia-Hertsegovinan ja Kroatian länsiraja.
Sotaisa historia muutti alueen väestösuhteita. Alueen čakavian murretta puhuneet kroaatit korvautuivat ortodoksinen kirkko ortodoksisilla serbeillä ja vlakeilla Balkanin kaakkoisosista. Uudet tulijat asettuivat sotien hävittämille maille ja työskentelivät paimentolaisina, viljelijöinä tai Osmanien valtakunnan armeijan apuna. Linnoitetuissa kaupungeissa oli puolestaan sotaväestä koostunut muslimiväestö. Muslimeja muutti alueelle myös muuten etenkin suuren Turkin sodan aikana 1683–1699. Kansaperinteessä Bosanska Krajinan asukkaat tulivat tunnetuiksi sotaisuudesta ja kapinoinnista.
Jugoslavian hajoamissotien alkaessa perustettiin huhtikuussa 1991 Bosanska Krajinan serbialaisten kuntien yhteisö. Hanke oli alkua Bosnian hajoamiselle ja Bosnian sodalle. Sodan aikana serbijoukot valtasivat suurimman osan Bosanska Krajinan alueesta, mutta länteen jäi niin sanottu Bihaćin motti Bosnian hallituksen käsissä. Siitä tuli vuonna 1993 yksi Yhdistyneiden kansakuntien julistamasta suoja-alueesta. Taistelut jatkuivat tästä huolimatta, mutta motti vapautettiin syyskuussa 1995 kroaati- ja bosniakkijoukkojen hyökkäyksessä. Daytonin rauhansopimuksessa länsiosasta tuli osa Bosnia-Hertsegovinan federaatiota ja suurimmasta osasta Bosanska Krajinaa osa Serbitasavaltaa.
Émile Roger Lombertie

Émile Roger Lombertie (s. 20. helmikuuta 1951 Champsac, Haute-Vienne) on ranskalainen psykiatri ja Les Républicains -puolueen poliitikko.
Lombertie oli aiemmin UMP:n jäsen. Hän on toiminut Limogesin pormestarina vuodesta 2014.
Bunkkeriöljy

Bunkkeriöljy eli masuutti eli masutti on maaöljyn sakea, musta tislausjäännös. Sitä käytetään halpana poltto- ja voiteluaineena. Bunkkeriöljy on huonolaatuista raskasta polttoöljyä, ja se on niin jähmeää, että sitä pitää esilämmittää boilerilla öljyn saamiseksi notkeammaksi ennen siirtoa ja käyttöä. Huonolaatuinen polttoaine ja huonosti säädetyt esilämmityslaitteet aiheuttavat sen, että polttoaine palaa vain osittain ja sitä karkaa savun mukana pois, jolloin ilmaan pääsee hyvin tummaa savua.
Bunkkeriöljy-sanan bunkkeri ( ja ) tarkoitti alkuaan höyryaluksen hiiliruumaa ja myöhemmin laivan osastoa, jossa varastoidaan koneiston kiinteää tai nestemäistä polttoainetta. Polttoainelajin mukaan käytetään ilmauksia bunkkerihiilet ja bunkkeriöljy.
Masuutti tulee venäjän kielen мазут ("mazut") -sanasta.
Turun raitioliikenne

Turun raitioliikenne voi viitata seuraaviin:
Erik Schönberg

Gustav Erik Schönberg (18. tammikuuta 1892 Kuopio – 23. joulukuuta 1961 Tampere) palveli viime vaiheessa majurina Suomen puolustusvoimissa aina vuoteen 1945, jonka jälkeen toimi liike-elämän palveluksessa. Nuoruudessaan 1910-luvulla hän oli parhaita keskimatkojen suomalaisjuoksija. 
Ura armeijan palveluksessa.
Erik Schönberg kävi koulunsa Kuopiossa, josta siirtyi valmistuttuaan ylioppilaaksi opiskelemaan metsänhoitoa Helsingin yliopistoon. Vuonna 1918 hän osallistui sisällissotaan ja suoritti sodan päätyttyä Viipurin upseerikokelaskurssin. Tämän jälkeen hän palveli eri joukko-osastoissa ja rajavartiostossa ennen kuin siirtyi vuonna 1926 suojeluskuntajärjestön palvelukseen. Hänen tehtävänsä oli toimia sotilasohjaajana. Aluksi hän oli Varsinais-Suomen suojeluskuntapiirissä ja sen jälkeen Kainuun alueella koko 1930-luvun ajan. Hän toimi 1920-luvulla suomalais-venäläisessä rajatarkistuskomission valtuuskunnan jäsenenä.
Talvisodan alkuvaiheessa vuoden 1939 lopulla hän toimi JR 65:n pataljoonakomentajana Suomussalmella. Jatkosodan alkuvaiheessa kesällä 1941 hän toimi JR 22:n pataljoonakomentajana. Sodan jälkeen vuonna 1945 hän erosi puolustusvoimien palveluksesta siirtyen liike-elämän palvelukseen.
Urheilu-ura.
Erik Schönberg kilpaili pääosin keskimatkoilla eli 800 ja 1 500 metrillä Helsingin Kisa-Veikkojen (HKV) riveissä. Vuonna 1912 hän saavutti SM-kisoissa 1 500 metrillä SM-hopeaa ja 800 metrillä -pronssia. 
Schönberg siirtyi syksyllä 1912 Helsingin IFK:n riveihin, mutta keväällä 1913 hän siirtyi Yhdysvaltoihin sen itärannikolle, jossa hän voitti mm. Massachusettsin Lowellissa mailin juoksukilpailun. Hän palasi takaisin Suomeen 1914 ennen maailmansodan syttymistä ja palasi takaisin HKV:n riveihin.
HKV:n riveissä kausina 1915-1918 hän kilpaili menestyksekkäästi. Parhaimpana saavutuksena oli 800 metrin Suomen mestaruus vuonna 1918 sekä 5 x 2 000 metrin viestimestaruudet vuosina 1915-1917. Hän saavutti vuosina 1915-1918 kaksi SM-hopeaa ja kaksi SM-pronssia 1 500 metrillä sekä SM-hopean 800 metrillä. Tuloksellisesti paras vuosi oli 1916, j&gt;olloin hän teki parhaat tuloksensa niin 800, 1 500 kuin 3 000 metrillä. 
Vuonna 1937 hän oli Helsingin MM-kisojen Malmin ampuradan päällikkönä.
Cuff It

Cuff It on yhdysvaltalaisen laulaja-lauluntekijä Beyoncén kappale vuodelta 2022. Se julkaistiin hänen "Renaissance" -albumin toisena singlenä 30. syyskuuta 2022. 
Kappaleen on kirjoittanut ja tuottanut Beyoncé, Nova Wav, Morten Ristorp, Raphael Saadiq ja The-Dream. Nile Rodgers toimi kappaleessa lisäkirjoittana. ”Cuff It” sisältää interpolaation Teena Marien kappaleesta ”Ooo La La”, jonka on kirjoittanut Teena Marie ja Allen McGarier.
Kappale voitti parhaan R&amp;B kappaleen Grammy-palkinnon vuoden 2023 Grammy-gaalassa. 3. helmikuuta 2023 Beyoncé julkaisi kappaleesta ”Wetter” remixin, kun DJ Esentrik oli epävirallisesti mash-upannut kappaleen instrumentaaliversion Twistan kappaleen ”Wetter” kanssa.
Taustaa.
Beyoncé kertoi British Vogue -lehdelle, että Koronaviruspandemian aiheuttama karanteeni oli muuttanu häntä ihmisenä. Hän totesi, että ”on käyttänyt paljon aikaa keskittyen perintönsä rakentamiseen ja kulttuurinsa edustamiseen parhaalla mahdollisella tavalla. Nyt olen päättänyt antaa itselleni luvan keskittyä omaan ilooni.” Beyoncé julkaisi seitsemännen studioalbuminsa "Renaissance" heinäkuussa 2022 kriitikoiden ylistämänä. ”Cuff It” on albumin neljäs kappale. 
Raphael Saadiq, yksi kappaleen kirjoittajista kertoi vuonna 2023 Vulturen haastattelussa, että kappale oli alun perin tarkoitettu hänen yhtyeelleen Tony! Toni! Toné!, mutta päätti lähettää kappaleen Beyoncélle. 
Vastaanotto.
”Cuff It” sai ylistystä kriitikoilta. AllMusicin Andy Kellmanin oli sitä mieltä, että ”Cuff It” on ”disko-funk tykitys, jossa on Nile Rodgersin jäljittelemätön rytmikitarointi”, ja että siinä on ”kaikkien Lady T:n nopeatempoisten klassikoiden elinvoima”. USA Todayn kriitikko Melissa Ruggieri kuvaili kappaletta ”sielukkaaksi bopiksi” ja kehui kappaleen yhteiskirjoittajan Nile Rodgersin tunnusomaista kitara-funkia. Billboard nimesi kappaleen "Renaissance" -albumin parhaaksi. Rolling Stone sijoitti kappaleen listallaan sijalle 29. 70 parhaasta Beyoncén kappaleesta. 
Kaupallinen menestys.
Yhdysvalloissa ”Cuff It” debytoi Billboard Hot 100 -listan sijalla 13. Se ylsi korkeimmillaan sijalle 6. ja kappaleesta tuli Beyoncén 21. top 10 -soolosingle sekä toinen top 10 -single albumilta "Renaissance". Tämä teki "Renaissance" -albumista Beyoncén ensimmäisen albumin jolla on useampi top 10 -kappale sitten vuoden 2008 albumin "I Am... Sasha Fierce". Huhtikuuhun 2023 mennessä ”Cuff It” oli viettänyt 34 viikkoa Hot 100 -listalla, tehden siitä Beyoncén pisimpään listalla olleen soolosinglen Yhdysvalloissa. 
Kanadassa kappale debytoi Canadian Hot 100 -listan sijalla 37. Korkeimmillaan kappale oli listan sijalla 16. 
Suomessa ”Cuff It” oli korkeimmillaan radiosoittolistan sijalla 67. 
Kappaleet.
Suoratoisto/digitaalinen lataus
Strandby (Frederikshavn)

Strandby on taajama Frederikshavnin kunnassa Tanskassa. Taajamassa oli 2 301 asukasta vuoden 2025 alussa.
Syvsten

Syvsten on taajama Frederikshavnin kunnassa Tanskassa. Taajamassa oli 251 asukasta vuoden 2025 alussa.
Thorshøj

Thorshøj on taajama Frederikshavnin kunnassa Tanskassa. Taajamassa oli 261 asukasta vuoden 2025 alussa.
Voerså

Voerså on taajama Frederikshavnin kunnassa Tanskassa. Taajamassa oli 493 asukasta vuoden 2025 alussa.
Ålbæk

Ålbæk on taajama Frederikshavnin kunnassa Tanskassa. Taajamassa oli 1 419 asukasta vuoden 2025 alussa.
Østervrå

Østervrå on taajama Frederikshavnin kunnassa Tanskassa. Taajamassa oli 1 270 asukasta vuoden 2025 alussa.
Dalby (Frederikssund)

Dalby on taajama Frederikssundin kunnassa Tanskassa. Taajamassa oli 300 asukasta vuoden 2025 alussa.
Dalby Huse

Dalby Huse on taajama Frederikssundin kunnassa Tanskassa. Taajamassa oli 295 asukasta vuoden 2025 alussa.
Ferslev (Frederikssund)

Ferslev on taajama Frederikssundin kunnassa Tanskassa. Taajamassa oli 282 asukasta vuoden 2025 alussa.
Frederikssund

Frederikssund on taajama Frederikssundin kunnassa Tanskassa. Taajamassa oli 17 583 asukasta vuoden 2025 alussa.
Frederikssund syntyi kauppasatamaksi 1600-luvun puolivälissä ja nimettiin Frederik III:n mukaan. Kaupunki pysyi pitkään pienenä, mutta kasvoi huomattavasti 1900-luvulla.
Gerlev

Gerlev on taajama Frederikssundin kunnassa Tanskassa. Taajamassa oli 1 057 asukasta vuoden 2025 alussa.
Fokus (Ruotsi)

Fokus on ruotsalainen vuonna 2005 perustettu yhteiskunnallinen viikkolehti. Se on linjaltaan liberaali ja ilmestyy perjantaisin.
Sveriges Natur

Sveriges Natur on Ruotsin luonnonsuojeluliiton jäsenlehti. Se on perustettu vuonna 1910 ja ilmestyy viidesti vuodessa.
Lionel Nakache

Lionel Nakache (s. maaliskuu 1989) on ranskalainen näyttelijä ja ohjaaja. 
Ura.
Nakache näyttelee suomalais-ranskalaisessa "Le Café de Mes Souvenirs" -musiikkielokuvassa Philippen pääroolia.
Lost Planet 2

Lost Planet 2 on Capcomin kehittämä ja julkaisema toimintapeli. Peli on julkaistu vuonna PlayStation 3:lle, Windowsille ja Xbox 360:lle.
Pelaaminen.
Pelissä on noin 14 tunnin pituinen yksinpelikampanja, ja moninpeli. Pelissä on yhteistyöpeli.
Vastaanotto.
Peli sai IGN:n arvostelussa arvosanaksi 6/10. Peli sai kritiikkiä vanhentuneesta verkkopelistä ja uusista ongelmista eikä edellisen osan ongelmia ole korjattu. Arvostelun mukaan pelissä on useita suunnittelu- ja käyttöliittymäongelmia.
Peli sai GameSpotin arvostelussa arvosanaksi 5.5/10. Peli sai moitteita huonosta tekoälystä, tehtäväsuunnittelusta ja ohjauksen viemisestä pelaajalta. Peli sai kehuja tuotantoarvoista, pelattavuuden monipuolisuudesta ja kilpapelaamisen hauskuudesta.
Lost Planet 3

Lost Planet 3 on Spark Unlimitedin kehittämä ja Capcomin julkaisema toimintapeli. Peli on julkaistu vuonna PlayStation 3:lle, Windowsille ja Xbox 360:lle.
Pelaaminen.
Pelissä on noin 15 tuntia kestävä yksinpelikampanja. Pelissä on edellisten osien tavoin mukana ovat liikkuminen jalkaisin ja mechaa ohjaamalla.
Vastaanotto.
Peli sai IGN:n arvostelussa arvosanaksi 6.2/10. Arvostelussa kritisoitiin turhauttavista epäjohdonmukaisuuksia tasosuunnittelussa, joita ilman peliä olisi helppo suositella.
Peli sai GameSpotin arvostelussa arvosanaksi 5/10. Arvostelussa kehuja sai pelin tarina.
Dark Void

Dark Void on Airtight Gamesin kehittämä ja Capcomin julkaisema toimintapeli. Peli on julkaistu vuonna PlayStation 3:lle, Windowsille ja Xbox 360:lle.
Pelaaminen.
Pelissä liikutaan toisessa ulottuvuudessa rakettirepulla ja jalkaisin. Jalkaisin on käytössä on kaksi asetta, joita voi käyttää myös rakettirepulla liikkuessa. Lisäksi rakettirepun kanssa voi käyttää konekivääriä. Peliä pelataan kuten kolmannen persoonan ammuntapeliä.
Vastaanotto.
Peli sai IGN:n arvostelussa arvosanaksi 5/10. Arvostelussa moitittiin tarinaa, taistelua ja lentäminen ei ole niin hauskaa kuin se voisi olla.
Peli sai GameSpotin arvostelussa arvosanaksi 6.5/10. Arvostelussa moitittiin vastustajien toistavuutta ja tylsää ampumista. Kehuja sai lentäminen ja temppujen tekeminen.
Dark Sector

Dark Sector on Digital Extremesin kehittämä ja D3Publisherin julkaisema toimintapeli. Peli on julkaistu vuonna PlayStation 3:lle, Windowsille ja Xbox 360:lle.
Pelaaminen.
Pelaaja on agentti nimeltä Hayden Tenno, jonka tehtävä päihittää Mezner. Meznerillä on käytössä myrkky ihmisten muuttamiseen hirviöiksi. Päävastustajan apulainen onnistuu myrkyttämään Tennon, jonka toinen muuttuu ja hän saa yliluonnollisia voimia.
Vastaanotto.
Peli sai IGN:n arvostelussa arvosanaksi 7.7/10. Peliä sanottiin hauskaksi, mutta tarinaa sanottiin heikoksi, eikä se jaksa kantaa kun peli loppua kohden muuttuu toistavammaksi.
Jim Hoggin piirikunta

Jim Hoggin piirikunta () on Yhdysvaltojen Texasin osavaltion eteläosassa sijaitseva piirikunta. Sen väkiluku oli 4 838 vuonna 2020. Piirikunnan hallintokeskus on Hebbronville. Piirikunta on perustettu vuonna 1913, ja se on nimetty Texasin kuvernööri James Stephen ”Jim” Hoggin mukaan. Kuten muissakin Etelä-Texasin piirikunnissa, suuri osa Jim Hoggin piirikunnan asukkaista on latinoita.
Väestö.
Vuoden 2020 väestönlaskennassa Jim Hoggin piirikunnan asukasluku oli 4 838. Asukkaista valkoisia oli 48,2 %, alkuperäisasukkaita 0,6 %, aasialaisia 0,5 % ja mustia 0,1 %. Asukkaista 13,7 % kuului johonkin muuhun rotuun ja 36,7 % kuului kahteen tai useampaan rotuun. 88,5 % oli hispaanoja tai latinoita mistä tahansa rodusta. 59,4 % asukkaista puhui kotonaan jotain muuta kieltä kuin englantia ja 1,4 % oli syntynyt ulkomailla.
Red Faction II

Red Faction II on Volitionin kehittämä ja THQ:n julkaisema ensimmäisen persoonan ammuntapeli. Peli on julkaistu vuonna PlayStation 2:lle, ja seuraavana vuonna Nintendo Gamecubelle, Windowsille ja Xboxille.
Pelaaminen.
Peli sijoittuu 22. vuosisadalle, jossa ihmiskunta on pahan diktatuurin hallitsema. Vapaustaistelijat nimellä Red Faction taistelevat diktatuuria vastaan. Pelin yksinpelikampanja kestää noin seitsemän tuntia.
Vastaanotto.
Pelin Windows-versio sai IGN:n arvostelussa arvosanaksi 7.4/10.
Pelin Xbox-versio sai IGN:n arvostelussa arvosanaksi 8.3/10. Pelin yksinpelimoodia sanottiin hieman liian lineaariseksi.
Peli sai GameSpotin arvostelussa arvosanaksi 7/10.
The Surge

The Surge on Deck13 Interactiven kehittämä ja Focus Home Interactiven julkaisema toimintaroolipeli. Peli on julkaistu vuonna PlayStation 4:lle, Windowsille ja Xbox Onelle.
Pelille on julkaistu seuraaja "The Surge 2".
Pelaaminen.
Pelin ovat kehittäneet aiemmin vuonna 2014 julkaistun pelin "Lords of the Fallen", joka sai inspiraatiota "Dark Souls" -pelistä. "The Surge" sisältää samankaltaista taistelua, mutta sijoittuu tieteisfiktion maailmaan. Peli käyttää melee-taistelua ja hyödyntää enemmän väistöjä kuin torjumisia.
Vastaanotto.
Peli sai IGN:n arvostelussa arvosanaksi 7.9/10. Arvostelun mukaan peli käyttää hyvin hyödyksi yksityiskohtaista tieteismaailmaa. Pelissä on hauska taistelujärjestelmä ja peli pysyy kiinnostavana noin 30–40 tuntia kestävän yksinpelikampanjan aikana.
Peli sai Game Informerin arvostelussa arvosanaksi 7/10.
3. kaupunginosa (Vaasa)

3. kaupunginosa on yksi Vaasan keskustan asemakaavassa määritetyistä numeroiduista kaupunginosista. Se sijaitsee Hovioikeudenpuistikon pohjoispuolella, Kauppapuistikon ja Kirkkopuistikon välissä. Kaupunginosassa sijaitsee Vaasan kaupunginkirjasto, ruotsinkielinen normaalikoulu Vasa övningskola ja kauppakorkeakoulu Hanken.
Kaupunginosaan kuuluu myös Pitkäkatuun, Onkilahteen ja rautatiehen rajautuva Vöyrinkaupungin konepaja-alue eli entinen Wärtsilän alue, joka kuitenkin tilastollisessa osa-aluejaossa kuuluu Vöyrinkaupunkiin.
Kaupungin tilastollisessa osa-aluejaossa 3. kaupunginosan alue muodostaa konepaja-aluetta lukuun ottamatta pienalueen Keskusta 3 () Keskustan suuralueella. 
Historia.
Kaupunginosan pohjoisosassa konepaja-alueella toimi Onkilahden Konepaja 1800-luvun lopusta vuoteen 1936 asti, jolloin Wärtsilä osti konepajan toiminnan sen ajautuessa konkurssiin. Hietasaarenkadulla sijaitseva vuonna 1910 rakennettu Leipätehdas on kuulunut Vaasan Höyryleipomolle. Nykyään siellä on VOAS:n opiskelija-asuntoja ja Vaasan ylioppilasteatteri Rampin toimintaa.
Rakennuskanta.
Hallitsevassa asemassa kaupunginosassa ovat korkeat kerrostalot. Juuri kaupunginosaa rajaavien Kauppapuistikon ja Kirkkopuistikon varsille rakennettiin paljon funktionalistisia kerrostaloja 1960-luvulla. Vanhempaa rakennuskantaa on Hovioikeudenpuistikon tuntumassa alueen eteläosassa, kuten vuonna 1860 rakennettu apteekin rakennus osoitteessa Kirkkopuistikko 21, vuonna 1904 valmistunut Waasan Osake Pankin rakennus Kurtenia Raastuvankadulla ja torin läheisyydessä sijaitseva 1910-luvun alussa valmistunut C. J. Hartmanin talo.
Väestö.
Alueen asukasluku oli 1 443 vuonna 2015. Samana vuonna kaupunginosan asukkaista äidinkielenään suomea puhui 60,5 %, ruotsia 35,6 % ja muita kieliä 3,9 %. Opiskelijoiden osuus alueen työvoimasta oli 28,5 % ja työttömien 7,2 % vuonna 2013.
Lords of the Fallen

Lords of the Fallen on Deck13 Interactiven kehittämä ja CI Gamesin julkaisema toimintaroolipeli. Peli on julkaistu vuonna PlayStation 4:lle, Windowsille ja Xbox Onelle.
CI Games julkaisi vuonna 2023 uuden pelin nimellä "Lords of the Fallen".
Pelaaminen.
Peli on saanut vaikutteita soulslike-peleistä, mutta pelissä on eroja. Pelissä on keinoja vastustajajoukkojen hallintaan ja uudelleenpeluussa voi yhdistää eri hahmoluokkien kykyjä.
Vastaanotto.
Peli sai IGN:n arvostelussa arvosanaksi 7.4/10. Arvostelussa pelin sanottiin olevan viihdyttävä hack and slash -peli, mutta sen riskipohjainen menetelmä ei sovellu tilanteeseen, jossa sankarista tulee helposti ylivoimainen.
7. kaupunginosa (Vaasa)

7. kaupunginosa on yksi Vaasan keskustassa sijaitsevista numeroiduista kaupunginosista. Se sijaitsee Vaasanpuistikon eteläpuolella, Kauppapuistikon ja Kirkkopuistikon välissä. Lännessä kaupunginosa rajautuu myös Kasarminkatuun ja Itäiseen kasarmiin, etelässä Korsholmanpuistikkoon.
Kaupungin tilastollisessa osa-aluejaossa 7. kaupunginosan alue muodostaa rajoiltaan vastaavan Keskusta 7 () nimisen pienalueen Keskustan suuralueella.
Kaupunginosaan on keskittynyt huomattavasti koulutuspalveluita. Siellä sijaitsevat kansalaisopisto Alman ja ruotsinkielisen kansanopiston Fria kristliga folkhögskolanin päärakennukset. Myös keskustan peruskoulut Merenkurkun koulu ja Keskuskoulu toimivat kaupunginosassa. Lisäksi Vaasan lyseon lukion Kirkkopuistikon kiinteistö sijaitsee alueella.
Samassa korttelissa lukion kanssa on Vaasan vesitorni sekä Vaasan hallintotalo. Kasarmialueesta kaupunginosaan kuuluu yksi kortteli Korsholmanpuistikon pohjoispuolelta itäisellä kasarmilla.
Väestö.
Alueen asukasluku oli 916 vuonna 2015. Samana vuonna kaupunginosan asukkaista äidinkielenään suomea puhui 54,7 %, ruotsia 40,4 % ja muita kieliä 4,9 %. Opiskelijoiden osuus alueen työvoimasta oli 25,6 % ja työttömien 7,5 % vuonna 2013.
Australian ralli 2015

Australian ralli 2015 (virallisesti "24. Coates Hire Rally Australia") oli rallin maailmanmestaruussarjan kilpailu kaudella 2015. Kilpailu järjestettiin 10.–13. syyskuuta 2015.
Kilpailun keskuspaikka oli Coffs Harbourissa. Kilpailussa oli 17 erikoiskoetta, joiden yhteispituus oli . Rallin kokonaispituus oli .
11. kaupunginosa (Vaasa)

11. kaupunginosa on Vaasan keskustassa sijaitsevista asemakaavassa määritellyistä numeroiduista kaupunginosista suurinumeroisin. Se sijaitsee keskustan lounaisrannalla Eteläisellä kaupunginselällä. Kaupunginosaa rajaavat Korsholmanpuistikko, Raastuvankatu, Tiilitehtaankatu ja Sanmarkinkatu. Vaasan keskussairaala sijaitsee 11. kaupunginosassa. 
Kaupungin tilastollisessa osa-aluejaossa 11. kaupunginosan alue muodostaa rajoiltaan vastaavan Keskusta 11 () nimisen pienalueen Keskustan suuralueella. Keskussairaalan seutu katsotaan kuitenkin yleisessä kielenkäytössä usein kuuluvan Hietalahteen.
Vaasan kasarmialueesta kaupunginosaan kuuluu Korsholmanpuistikon eteläpuolella olevat kasarmirakennukset. Puistoja kaupunginosassa ovat Rantakadun länsipuoleinen Lehmuspuisto ja keskussairaalan rantaa ympäröivä Kustaanlinnanpuisto.
Väestö.
Alueen asukasluku oli 816 vuonna 2015. Samana vuonna kaupunginosan asukkaista äidinkielenään suomea puhui 63,2 %, ruotsia 32,0 % ja muita kieliä 4,8 %. Opiskelijoiden osuus alueen työvoimasta oli 12,9 % ja työttömien 5,3 % vuonna 2013.
Etiopian liittoneuvosto

Etiopian liittoneuvosto (, ) on Etiopian kaksikamarisen parlamentin ylähuone. Vuoden 1994 perustuslain mukaan siinä on 153 jäsentä, jotka valitaan viideksi vuodeksi kerrallaan. Yhdessä edustajainhuoneen kanssa liittoneuvosto valitsee Etiopian presidentin kuuden vuoden välein.
Vaalitapa.
Liittoneuvoston jäsenet valitaan osavaltioiden parlamenteissa. Valituksi tulleiden on oltava 21 vuotta täyttäneitä.
Työskentely.
Liittoneuvosto ei osallistu lakien säätämiseen. Presidentinvaalissa edustajainhuone nimittää ehdokkaan, joka tulee valituksi, jos saa molempien kamarien yhteisessä äänestyksessä kahden kolmasosan enemmistön.
Etiopian liittotasavallan parlamentti

Etiopian liittotasavallan parlamentti on kaksikamarinen koostuen alahuoneesta (Etiopian edustajainhuone) ja ylähuoneesta (Etiopian liittoneuvosto).
Mainospylväs

Mainospylväs on mainoksien esillepanoa varten pystytetty vapaasti seisova pylväs kaupunkitilassa. Ne ovat tyypillisesti noin kolmesta neljään metriä korkeita, ja niissä voi olla yksi iso tai useampia pienempiä mainoksia. Saksaksi mainospylväitä kutsutaan nimellä "Litfaßsäule" niiden kehittäjän Ernst Litfaßin mukaan, joka sai Berliinin kaupungilta yksinoikeuden mainospylväiden pystyttämiseen ja vuokraamiseen vuosiksi 1855–1865. Vastineeksi hänen oli julkaistava niissä maksutta julkisia tiedotteita. Pariisissa puolestaan vastaavan monopolin sai vuonna 1868 Gabriel Morris, ja niinpä ranskaksi mainospylväät tunnetaan nimellä "Colonne Morris". Aikaisemmin Pariisissa oli ollut pisuaarikoppeja, joiden ulkoseinät toimittivat samaa virkaa, mutta ihmiset eivät pitäneet ilmoitusten lukemisesta virtsan hajussa. Puhelinten yleistyttyä mainospylväitä alettiin käyttää myös puhelinverkon tarpeisiin muun muassa haaroitin-, muunto- ja tukiasemina. Nykyisin mainospylväät ovat osittain korvautuneet digitaalisilla ulkonäytöillä.
Sigma Canis Majoris

Sigma Canis Majoris (σ CMa), tunnettu myös nimellä Unurgunite, on jättiläistähti Ison koiran tähtistössä.
Sigma Canis Majoris erottuu tähdistön kirkkaiden sinisten ja sinivalkoisten tähtien, kuten Siriuksen, joukosta punertavalla värillään. Tähti on muuttuva superjättiläinen, joka kuuluu kaksoistähtijärjestelmään ja sijaitsee eteläisellä taivaanpuoliskolla. Sen näennäinen kirkkaus on noin 3,47 magnitudia, joten se on havaittavissa paljain silmin pimeällä taivaalla, mutta kaupunkialueilla valosaaste voi estää sen näkymisen.
Fyysiset ominaisuudet.
Sigma Canis Majoris kuuluu spektriluokkaan K4III, mikä osoittaa sen olevan viileä, punertava superjättiläinen. Sen pintalämpötila vaihtelee lähteiden mukaan 3 477–4 707 kelviniä (K), mikä on selvästi viileämpi kuin Auringon noin 5 777 K. Tähden väri-indeksi B–V on noin 1,72–1,73, mikä korostaa sen voimakasta punaruskeaa sävyä.
Tähden säteilytehon on arvioitu olevan noin 23 300 kertaa Auringon verran, ja sen säde on noin 360 kertaa Auringon säde. Tämä tarkoittaa, että jos Sigma Canis Majoris sijoitettaisiin Aurinkomme paikalle, se ulottuisi Marsin radan ohitse. Tähden massa on arviolta 12 Auringon massaa, ja sen kemiallisessa koostumuksessa on hieman vähemmän rautaa kuin Auringossa.
Sijainti ja liike.
Sigma Canis Majoris sijaitsee noin 1 120–1 220 valovuoden (343,64–373 parsekin) päässä Maasta ja noin 24 700 valovuoden päässä Linnunradan keskustasta. Sen koordinaatit taivaalla ovat rektaskensio 07h 01m 43s ja deklinaatio −27° 56′ 04″–05.4″ (vuoden 2000 järjestelmä). Galaktisissa koordinaateissa sen pituus on 239,17 astetta ja leveys −10,27 astetta. Tähti loittonee Auringosta noin 22 kilometrin sekuntinopeudella, ja sen oma liike taustataivasta vasten on hyvin hidasta, noin 0,005 kaarisekuntia vuodessa.
Kaksoistähtijärjestelmä.
Sigma Canis Majoris kuuluu kaksoistähtijärjestelmään, jossa pääkomponentin näennäinen kirkkaus on 3,47 magnitudia. Toissijainen tähti on huomattavasti himmeämpi, magnitudiltaan 13,97–14, ja sen havaitseminen vaatii suuren kaukoputken. Tähtien välinen kulmaetäisyys on noin 10 kaarisekuntia. On kuitenkin epävarmaa, ovatko nämä tähdet fyysisesti sidoksissa vai ainoastaan näennäisesti samassa suunnassa taivaalla.
Muuttuva kirkkaus.
Tähti on luokiteltu pitkäjaksoiseksi muuttuvaksi tähdeksi, ja sen kirkkaus vaihtelee hieman arvojen 3,543 ja 3,639 välillä noin 0,084 päivän jaksolla. Lisäksi tähden kirkkaudessa esiintyy epäsäännöllisiä muutoksia, mikä vahvistaa sen muuttuvan tähden statuksen.
Kehitysvaihe ja tulevaisuus.
Sigma Canis Majoris on todennäköisesti kehittynyt sinivalkoisesta B0.5-luokan tähdestä, joka syntyi noin 17 miljoonaa vuotta sitten. Se on lopettanut vedyn fuusion ytimessään ja on nyt superjättiläisvaiheessa, lähestyen elämänsä loppua. Tähden massan perusteella sen uskotaan päättyvän supernovaräjähdykseen sen sijaan, että se kehittyisi valkoiseksi kääpiöksi.
Tähtiluettelotunnukset.
Sigma Canis Majoris tunnetaan useilla tunnuksilla eri tähtiluetteloissa, mukaan lukien:
Inkeroisten monitoimitalo

Inkeroisten monitoimitalo on koulu- ja palvelukeskus Inkeroisissa, Kouvolan Anjalankoskella. Rakennuksessa toimii Inkeroisten yhtenäiskoulu, päiväkoti, kirjasto, nuorisopalveluita ja valmistuskeittiö. Monitoimitalon rakentaminen alkoi vuonna 2022, ja se valmistui elokuussa 2025. Rakennus tuli puretun entisen Inkeroisten yhteiskoulun ja entisen Anjalankosken lukion paikalle. Rakennus on rakennettu Leasing-sopimuksella, ja sen investointikustannusten arvio on 26,75 miljoonaa euroa.
Inkeroisten uuteen yhtenäiskouluun siirtyi nykyisen Inkeroisten yhteiskoulun sekä Anjalan ja Tehtaanmäen alakoulujen oppilaat. Uuden yhtenäiskoulun oppilasmäärä on noin 500. Uuteen päiväkotiin yhdistettiin nykyisten Inkeroisten päiväkodin, Anjalan päiväkodin ja Tehtaanmäen esiopetusryhmän toiminta. Myös Inkeroisten kirjasto siirtyi nykyisistä tiloista Päätieltä uuteen monitoimitaloon.
Inkeroisten yhtenäiskoulu

Inkeroisten yhtenäiskoulu on Kouvolan Inkeroisissa sijaitseva peruskoulu, jossa on luokat 1-9. Koulu toimii kahdessa toimipisteessä: vuonna 2025 valmistuneessa Inkeroisten monitoimitalossa ja Sippolassa entisen Sippolan koulun tiloissa, jossa on luokat 1-2. Koulussa on noin 500 oppilasta. Koulu perustettiin vuonna 2022, kun entiset Inkeroisten yhteiskoulu, Tehtaanmäen koulu ja Anjalan koulu yhdistyivät hallinnollisesti.
Sippolan pienten lasten talo.
Entisen Sippolan koulun tiloissa sijaitsee Sippolan pienten lasten talo, jossa on Sippolan kirkonkylän ja sen lähialueen oppilaiden luokat 1-2 ja päiväkoti. Sippolan koulun luokat 3-6 siirtyivät uuteen Inkeroisten yhtenäiskouluun vuonna 2025, kun Sippolan koulu yhdistyi hallinnollisesti yhtenäiskouluun. Sippolan toimipisteessä on noin 20 oppilasta luokilla 1-2.
Pasutus

Pasutus on uunissa tehtävä prosessi, jossa aiheutetaan tietynlaisia kemiallisia reaktioita. Kuumennuksella aine tehdään alttiimmaksi kemiallisille reaktioille, jolloin se saadaan esimerkiksi helpommin liukenevaksi tai helpommin pelkistyväksi. Pasutusta käytetään metallurgiassa veteen tai tuleen liittyvissä prosesseissa. Pasutuksen avulla saadaan esimerkiksi erotettua sulfidimineraaleista rikkiä. Pasutuksen menetelmiä ovat sintraava pasutus, leijupetipasutus, rumpu-uunipasutus, kiertävä arinauunipasutus, kerrospasutus ja liekkipasutus. Pasutuksen avulla saadaan myös metallirikasteista metallioksideja.
Plasmapinnoitus

Plasmapinnoitus on termisellä ruiskutuksella tapahtuva pintakäsittely, jossa käytetään ruiskutusaineena melko reagoimatonta ainetta, esimerkiksi argonia. Plasmapinnoitusta käytetään metalleihin ja keramiikkaan. Tällä tavoin pinnoitetut kohteet ovat suojattuja korroosiolta, kulumiselta, hankaavilta aineilta, kuumuudelta ja hapettumiselta. Ne ovat myös sähköä johtavia. Plasmapinnoitusta käytetään kaasuturbiineissa, dieselmoottoreiden mäntärenkaissa ja poraustyökaluissa.
Fragaria gracilis

Fragaria gracilis on ruusukasvien (Rosaceae) heimoon, mansikoiden ("Fragaria") sukuun kuuluva kasvilaji, jota tavataan luonnonvaraisena Kiinassa.
"Fragaria gracilis" on monivuotinen ruohovartinen kasvi, joka voi kasvaa 5–20 cm korkeaksi. Sen lehdet ovat kolmi- tai viisilehdykkäisiä ja lehdykät ovat soikeita tai puikeita, 1,5–5 cm pitkiä, 0,8–3 cm leveitä ja sahalaitaisia. Kukintona on yhdestä kolmeen tai joskus neljäkin kukkaa sisältävä huiskilo. Kukat ovat halkaisijaltaan 1–2 cm ja niissä on noin 20 hedettä. Laji kukkii huhti–heinäkuussa ja tuottaa hedelmiä kesä–elokuussa. Hedelmänä on pohjushedelmä, ja varsinaiset hedelmät ovat munanmuotoisia pähkylöitä.
"Fragaria gracilis" kasvaa niityillä, vuorten rinteillä ja laaksojen metsissä 1600–3900 metrin korkeudella merenpinnasta. Lajia tavataan Kiinassa Gansun, Henanin, Hubein, Qinghain, Shaanxin, Sichuanin, Xizangin ja Yunnanin maakunnissa.